

VLADA REPUBLIKE HRVATSKE

Zagreb, 28. svibnja 2020.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predlagatelj:** | Ministarstvo unutarnjih poslova |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predmet:** | Verifikacija odgovora na zastupničko pitanje Ranka Ostojića, u vezi s brojem osoba primljenih u hrvatsko državljanstvo u razdoblju od 1. siječnja 2019. do 20. ožujka 2020. |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

  *PRIJEDLOG*

**Klasa:**

**Urbroj:**

**Zagreb,**

 **PREDSJEDNIKU HRVATSKOGA SABORA**

Predmet: Zastupničko pitanje Ranka Ostojića, u vezi s brojem osoba primljenih u hrvatsko državljanstvo u razdoblju od 1. siječnja 2019. do 20. ožujka 2020.

 - odgovor Vlade

 Zastupnik u Hrvatskome saboru, Ranko Ostojić, postavio je, sukladno s člankom 140. Poslovnika Hrvatskoga sabora (Narodne novine, br. 81/13, 113/16, 69/17, 29/18 i 53/20), zastupničko pitanje u vezi s brojem osoba primljenih u hrvatsko državljanstvo u razdoblju od 1. siječnja 2019. do 20. ožujka 2020.

 Na navedeno zastupničko pitanje Vlada Republike Hrvatske, daje sljedeći odgovor:

 U razdoblju od 1. siječnja 2019. do 20. ožujka 2020., na temelju postojanja interesa Republike Hrvatske za primitak stranca u hrvatsko državljanstvo sukladno članku 12. stavku 1. Zakona o hrvatskom državljanstvu (Narodne novine, br. 53/91, 70/91 - ispravak, 28/92, 113/93 – Odluka Ustavnog suda Republike Hrvatske, 4/94 – ispravak Odluke Ustavnog suda Republike Hrvatske, 130/11, 110/15 i 102/19), u hrvatsko su državljanstvo primljene 33 osobe, dok su zahtjevi 32 osobe odbijeni.

 U svim slučajevima, u navedenom vremenskom razdoblju, rješenja o primitku u hrvatsko državljanstvo donijeta su na temelju obrazloženog mišljenja nadležnog ministarstva sukladno članku 12. stavku 3. Zakona o hrvatskom državljanstvu.

 Također, u razdoblju od 1. siječnja 2012. do 22. siječnja 2016., na temelju postojanja interesa Republike Hrvatske za primitak stranca u hrvatsko državljanstvo sukladno članku 12. stavku 1. Zakona o hrvatskom državljanstvu, u hrvatsko državljanstvo primljeno je 165 osoba i to kako slijedi:

- 2012. - 38 osoba,

- 2013. - 33 osobe,

- 2014. - 37 osoba,

- 2015. - 53 osobe te

- u razdoblju od 1. siječnja do 22. siječnja 2016. - 4 osobe.

 Za napomenuti je kako su pojedini od navedenih predmeta u razdoblju od 2012. do 2016. riješeni pozitivno, odnosno podnositelj zahtjeva je primljen u hrvatsko državljanstvo unatoč činjenici da nije postojalo pozitivno obrazloženo mišljenje nadležnog ministarstva.

 Eventualno potrebna dodatna obrazloženja u vezi s pitanjem zastupnika, dat će dr. sc. Davor Božinović, potpredsjednik Vlade Republike Hrvatske i ministar unutarnjih poslova.

PREDSJEDNIK

mr. sc. Andrej Plenković